คลังปัดแก้กฎหมาย ทำหนี้รัฐบาน
คลังแจงหนี้ประเทศงอก 3.5 ล้านล้าน แค่ให้เห็นความเสี่ยง ยันยอดหนี้ยังอยู่ที่ 4 ล้านล้าน
16 มิ.ย. 2559

คลังแจงหนี้ประเทศงอก 3.5 ล้านล้าน แค่ให้เห็นความเสี่ยง ยันยอดหนี้ยังอยู่ที่ 4 ล้านล้าน
นางสุณี เอกสมทราเมษฐ์ ผู้อำนวยการสำนักนโยบายและแผน สำนักงานบริหารหนี้สาธารณะ (สบน.) เปิดเผยว่า การแก้ไข พ.ร.บ.หนี้สาธารณะ ที่ผ่านความเห็นชอบจากคณะรัฐมนตรี (ครม.) ไม่ได้ทำให้หนี้สาธารณะของไทยเปลี่ยนแปลง ล่าสุดยอดหนี้อยู่ที่ 6 ล้านล้านบาท หรือ 44% ของจีดีพี
อย่างไรก็ตาม การแก้ไขกฎหมายได้เพิ่มนิยามหนี้เงินกู้ที่มีความเสี่ยงทางการคลัง คือ หนี้ขององค์กรปกครองส่วนท้องถิ่น (อปท.) ธนาคารแห่งประเทศไทย (ธปท.) องค์การมหาชน มหาลัยของรัฐ กองทุนนิติบุคคล และธนาคารเฉพาะกิจของรัฐ ซึ่งจะไม่นับหนี้ดังกล่าวเป็นหนี้สาธารณะ แต่ต้องรายงานตัวเลขหนี้ที่ปัจจุบันมีรวมกันกว่า 3.5 ล้านล้านบาท
ทั้งนี้ หนี้ดังกล่าวประกอบด้วย หนี้ของ ธปท.กว่า 3 ล้านล้านบาท หนี้ของแบงก์เฉพาะกิจของรัฐที่กระทรวงการคลังไม่ค้ำประกัน 4.8 แสนล้านบาท หนี้ของ อปท. 3.4 หมื่นล้านบาท และหนี้ของหน่วยงานอื่นอีก 1.2 หมื่นล้านบาท
“หนี้ที่มีความเสี่ยงทางการคลัง ไม่ได้ทำให้หนี้สาธารณะเพิ่ม แต่เป็นการรายงานตัวเลขหนี้ในภาพรวมของประเทศ ให้สาธารณชนได้เห็นภาพหนี้ภาครัฐที่อาจเป็นความเสี่ยงการคลังได้สมบูรณ์ขึ้น” นางสุณี กล่าว